Lav et referat af nedenstående tekst:

Tekst:
En ny aftale om grøn omstilling af dansk landbrug er blevet vedtaget 4. oktober 2021 mellem regeringen og samtlige partier i Folketinget med undtagelse af Alternativet. Det betyder, at der nu er et konkret mål for nedbringelse af den CO2, som landbruget i Danmark udleder. Dansk landbrug skal nu forsøge at nå målet senest i 2030. For enden af en grusvej ude på landet nær Brønderslev står en landmand i sin gårdsplads. Det er mælkeproducent Niels Hedermann. Han overvejer, hvad den nye aftale vedrørende grøn omstilling i landbruget kommer til at betyde for ham som landmand og for hans landbrug. Niels Hedermann har i alt 1300 jersey-køer, der producerer mælk, fordelt på to gårde og en masse jord, hvor han blandt andet dyrker foder til sine dyr. En god aftale -	 Umiddelbart er det en god aftale, synes jeg. Jeg er utrolig glad for, at det er endt med så bred en aftale på tværs af partierne, det betyder, at der er ro på et stykke tid nu, siger Niels Hedermann. Niels Hedermann og resten af de danske landmænd skal nedbringe deres udledning af CO2 med mere end 50 procent inden 2030. Tilfreds landbrugsforening Hos landbrugsforeningen Agri Nord er man også glad for aftalen. - Vi er vældig tilfredse på vores medlemmers vegne, da det var et næsten samlet folketing, der vedtog aftalen, siger Carl Christian Pedersen, formand, Agri Nord. Aftalen betyder, at  et samlet dansk landbrug i stedet for at stå for en fjerdedel af Danmarks udledning af CO2, som det er lige nu, i stedet kun skal stå for det, der lige nu svarer til en ottendedel, når kalenderen siger 2030. Aftalen har blandt andet som konsekvens at såkaldt lavbundsjord skal tages ud af landmændenes produktion. Lavbundsjorde indeholder meget CO2, der bliver frigivet, hvis man dyrker jorden. Kommer til at mangle jord Og den problematik rammer også Niels Hedermanns landbrug. -	Det betyder jo, at jeg må tage jorden ud af bedrift, og så kommer jeg til at mangle det, siger Niels Hedermann. Ifølge Carl Christian Pedersen fra Agri Nord, så er der trods udfordringerne med lavbundsjord begrundet håb for, at målet om lavere CO2-udledning og et mere bæredygtigt, dansk landbrug går smertefrit og måske endda hurtigere end forventet. -	Vi har altid været fremme landbrugsmæssigt i Danmark, og vi har altid arbejdet mod at blive mere bæredygtige. Vi har bare tidligere kaldt det effektivisering, men det er det samme. Også landmand Niels Hedermann er optimistisk, når det handler om, hvad tiden frem mod målet i 2030 bringer for ham og resten af de danske landmænd. - Hvis vi arbejder sammen, skal vi nok nå i mål, jeg er fortrøstningsfuld, siger landmand Niels Hedermann.

Referat:
For mælkeproducent Niels Hedermann har en ny politisk aftale om grøn omstilling af dansk landbrug stor betydning for fremtiden, og aftalen er længe ventet af både landmænd og landbrugsorganisationer.